Lezzayer
Yestenya Uselway Bouteflika sḍiset n tnaḍin yerzan astenyi n yimtawaten igraɣlanen
Aselway n Tegduda Abdelaziz Bouteflika yestenya sḍiset n tnaḍin tiselwayanin yerzan astenyi n yimtawaten igraɣlanen, am wakken i d-yura deg umagrad 91-9 n Tmenḍawt, i d-yenna ass n ttlata yiwen n welɣu n tselwit n Tegduda.
D ayen yerzan igiten n uyiger wis 25 n Tdukli tnezzant tameɣradt, yettwaxedmen deg Duḥa, ass n 11 tuber 2012 akked umtawa agraɣlan n 2015 ɣef zzit n uzemmur akked yiɛeqqayen n uzemmur, yettwaxedmen deg Genève, ass n 9 tuber 2015.
Aselway n Bouteflika yestenya daɣen tinaḍin yerzan astenyi n umtawa n umedhel deg taɣult n teɣwalt gar unabaḍ n Tegduda tazzayrit tamagdayt taɣerfant akked unabaḍ n Tegduda taɣerfant n Cinwa, yettwastenya deg Pekin ass n 29 yebrir 2015 akked umtawa n umedhel deg taɣult n umennuɣ mgal tinnɣi tuddist gar unabaḍ n Tegduda tazzayrit tamagdayt taɣerfan akked unabaḍ n Uwanek n Qaṭar, yettwastenyan deg Duḥa ass n 31 tuber 2016.
kab_Latn kab_Latn kab_Latn kab_Latn kab_Latn